Светослав Иванов
Елате безнадеждни…

chitanka.info

Елате безнадеждни, унижени, скапани!

Елате в сива сутрин гладни и премръзнали.

Повлекли грижите и болести със дрипите

— ония, пълни с въшки, черни от въздишките.

Елате скитници, бездомници и пияници!…

Ще ви прегърна и ще плачем като братя.

Ще ви нагостя със канче вряла супа.

И после през прозореца ще викаме.

Ще викаме продрано като звярове.

Стражарите ще ни обесят заедно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.